KOMISSION TIEDONANTO NEUVOSTOLLE Euroopan kehitysrahasto: sitoumuksia, maksuja ja jäsenvaltioiden rahoitusosuuksia koskevat ennusteet varainhoitovuosiksi 2014, 2015, 2016, 2017 ja 2018 /* COM/2014/0644 final */





1. Esipuhe Komissio esittää tässä asiakirjassa kymmenettä EKR:a koskevan sisäisen sopimuksen[1] 7 artiklan 3 kohdan ja kymmenenteen Euroopan kehitysrahastoon sovellettavasta varainhoitoasetuksesta annetun neuvoston asetuksen (EY) N:o 215/2008[2], jäljempänä ’kymmenettä EKR:a koskeva varainhoitoasetus’, 57 artiklan 2 kohdan mukaisesti arviot varainhoitovuosien 2014–2016 sitoumuksista, maksuista ja rahoitusosuuksista. Arvioissa otetaan huomioon Euroopan investointipankin (EIP) ennusteet. Tässä asiakirjassa annetaan tiedot (8.–10.) EKR:jen rahoituksen toteuttamisesta vuonna 2013 ja ennusteet vuosien 2014–2016 toteutumisesta. Lisäksi tässä asiakirjassa esitetään ei-sitova ennuste jäsenvaltioiden EKR:oon suorittamien rahoitusosuuksien määristä varainhoitovuosina 2017 ja 2018. Jäsenvaltiot maksavat suoraan EIP:lle sen hallinnoimiin yhdeksännen ja kymmenennen EKR:n välineisiin (investointikehys ja korkotuet) tarkoitetut rahoitusosuudet. 2. Johdanto Komissio ja EIP ovat saattaneet ajan tasalle varainhoitovuosien 2014, 2015 ja 2016 maksusitoumuksia ja maksuja koskevat ennusteet kaikkien AKT-maiden[3] ja MMA:iden[4] osalta. Maksuja koskevat ennusteet on koottu siten, että jäsenvaltiot voisivat varata mahdollisimman tarkat määrät kansallisiin talousarvioihinsa ja EKR:ään olisi käytettävissä riittävästi määrärahoja niin, että kassavaroista ei tulisi puutetta. Kymmenettä EKR:a koskevan sisäisen sopimuksen[5] 7 artiklan ja varainhoitoasetuksen[6] 57 artiklan 5 kohdan mukaisesti tässä asiakirjassa esitettyjä arvioita on tarkistettu. Seuraava kaavio kuvaa bruttomääräisten maksusitoumusten ja maksujen yleistä kehitystä vuodesta 1999 alkaen, mukaan lukien varainhoitovuosia 2014, 2015 ja 2016 koskevat ennusteet (komission ja EIP:n yhteenlasketut määrät). Maksusitoumukset ja maksut, brutto: kehitys 1999-2016 (miljoonaa euroa)[7] Huom. Euroopan kehitysrahastojen toteutunut rahoitus 31. joulukuuta 2013 (sitoumukset, maksut ja rahoitustilanne) ja ennusteet varainhoitovuosiksi 2014, 2015 ja 2016. Liitteissä 1, 2 ja 3 esitetään todelliset sitoumukset, maksut ja rahoitustilanne varainhoitovuonna 2014 verrattuna edellisiin ennusteisiin. 3. Varainhoitovuosien 2014–2016 rahoitusennusteet Seuraavassa taulukossa esitetään ajan tasalle saatettu ennuste maksusitoumuksista, maksuista ja rahoitusosuuksista. 4. Ei-sitova ennuste varainhoitovuosien 2017–2018 rahoitusosuuksista 5. Rahoituksen toteutumisennuste varainhoitovuosina 2014, 2015 ja 2016 Liitteissä 1–3 esitetään ajan tasalle saatetut ennusteet. Vuotta 2014 koskevien ajan tasalle saatettujen ennusteiden mukaan jäsenvaltioiden EKR:oon suorittamien rahoitusosuuksien määrä oli 3250 miljoonaa euroa vuonna 2014 neuvoston lokakuussa 2013 tekemän päätöksen[8] mukaisesti. On syytä huomata, että koska EIP peruutti vuoden 2014 kolmannen erän ja koska komission suorittamien maksujen vuoden 2013 määrä ja vuoden 2014 suunniteltu määrä nousivat lisäten kassanhallinnan tarpeita, EIP:n peruma määrä on siirretty komissiolle. Tämä tarkoittaa, että jäsenvaltioille osoitettu lopullinen maksupyyntö on 3 144 miljoonaa euroa komission osalta ja 106 miljoonaa euroa EIP:n osalta (vuoden 2014 maksupyyntöjen jakauma liitteessä 4). On syytä korostaa, että nämä luvut vahvistavat komission kesäkuussa 2014 antamassa tiedonannossa esitetyt ennusteet varojen käytöstä kuluvana vuonna. On myös huomattava, että Länsi-Afrikan maiden Ebola-kriisillä voi olla huomattava vaikutus EKR:n suhteellisen vähäisiin käteisvaroihin. Vuoden 2015 rahoitusosuuden vuotuiseksi määräksi on asetettu 3 600 miljoonaa euroa, joka vastaa neuvoston marraskuussa 2013 hyväksymää enimmäismäärää[9]. EIP:n osuus on 200 miljoonaa euroa (100 miljoonaa euroa vähemmän kuin marraskuun 2013 tiedonannossa vahvistettu enimmäismäärä) ja komission osuus 3 400 miljoonaa euroa (100 miljoonaa euroa enemmän). Tämä siirto mahdollistaa jäsenvaltioiden sitovien rahoitusosuuksien tasaamisen vuonna 2015 (vuotuinen määrä) ja 2016 (enimmäismäärä) 3 600 miljoonaan euroon. 5.1. Liite 1: Ennusteet vuosien 2014, 2015 ja 2016 maksusitoumuksista[10] (miljoonaa euroa) 5.2. Liite 2: Ennusteet vuosien 2014, 2015 ja 2016 maksuista[11] (miljoonaa euroa) 5.3. Liite 3: Rahoitustilanne vuonna 2014, ennusteet vuosille 2015 ja 2016 (miljoonaa euroa) ja ei-sitovat ennusteet vuosille 2017 ja 2018 5.4. Liite 4: Jäsenvaltioiden rahoitusosuudet varainhoitovuonna 2014 (euroa) 5.5. Liite 5: Jäsenvaltioiden rahoitusosuudet varainhoitovuonna 2015 (euroa) [1] Neuvostossa kokoontuneiden jäsenvaltioiden hallitusten edustajien sisäinen sopimus vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille (EUVL L 247, 9.9.2006, s. 32). [2] EUVL L 78, 19.3.2008, s. 1. [3] Afrikan, Karibian ja Tyynenmeren valtiot. [4] Merentakaiset maat ja alueet. [5] EUVL L 247, 9.9.2006, s. 32. [6] Neuvoston asetus (EY) N:o 215/2008, annettu 18 päivänä helmikuuta 2008, kymmenenteen Euroopan kehitysrahastoon sovellettavasta varainhoitoasetuksesta. [7] Vuosien 2014–2016 määrät ovat ennusteita. [8] Neuvoston päätös, 7. marraskuuta 2013 – Neuvoston asiakirja 15699/13. [9] Neuvoston päätös, 8. marraskuuta 2013 – Neuvoston asiakirja 15454/13. [10] Maksusitoumukset bruttona, eli niistä ei ole vähennetty vapautettuja määrärahoja. [11] Maksut bruttona, eli niistä ei ole vähennetty takaisin perittyjä määriä.